Ath delà, i a patiments e patiments: un patiment degradant, que m'umílie, coma era hame, metam per cas, encara me l'admeterie un possible benfactor; mès, s'eth patiments ei plan mès naut, costat per un ideau, per exemple, alavetz era causa que càmbie: solet en compdades escadences serie dispausat a admetè'c, pr'amor que tostemp poirie fixar-se en jo e verificar, sabi pas, qu'era mia cara non se correspon damb era cara que, sivans es dictats dera sua imaginacion, li calerie auer a quauquarrés que patisque per tòrt d'un tau ideau.